
Prome Minister Evelyn Wever-Croes: 


LEY DI SCREENING DI MINISTERS 





E pilar number 8 pa sigura integridad na Aruba ta e screening 
di minister. Lamentablemente, Prome Minister Evelyn Wever- 
Croes a duna di conoce, e ley aki no a wordo aproba pa 
Parlamento. E ley aki a wordo traha door di Departamento di 
Legislacion y Asunto Huridico, DWJZ, y a bay Raad van Advies 
2 biaha y asina mes Parlamento no a pasa e ley aki. Premier 
Wever-Croes a gradici Parlamentarionan Vrolijk y Tjon pa e 
iniciativa y a gradici Fraccion di MEP y POR cu a sostene e ley 
aki cu lamentablemente no a conta cu sosten di un mayoria. 


“E ley di Sceening di Minister ta hopi urgente y necesario, no 
pa tene esnan cu ta uza substancia for di politica, pero pa tene 
esnan corupto for di politica. Mas sigur e ley lo pasa si, si no ta 


den e Gobierno aki, e lo pasa den e siguiente Gobierno”, Prome 
Minister a vocifera den e reunion publico den Parlamento pa 
trata e tema di integridad. 


Mientras tanto tin e 'landsbesluit' cu ta regla e screening, pero 
no ta bay asina leu manera e ley. E ley lo a haci e trabou 
di cualkier formado den futuro hopi mas facil pa tene esnan 
corupto afo di gobierno. 


Prome Minister a enfatisa cu su persona ta uza e landsbesluit 
pa screen tur minister a base di e mesun landsbesluit. Tur 
minister a pasa door di e mesun screening. Algun a bay lihe, 
otronan a tarda, debi cu nan tin mas cos pa splica. Pero tur a 
pasa un screening hopi intensivo. E screening aki no tawata 
solamente pa e candidato, sino pa su pareha, su mayornan, y 
su yiunan si en caso nan ta mayor di edad. E landsbesluit ta 
bay hopi leu caba, pero tin cierto puntonan cu no por wordo 
enforsa pa motibo cu e no ta un ley, e ta un landsbesluit. P'esey 
e ley aki ta asina necesario. Tur instancia cu ta asisti e formado 
den un screening a pidi pa haci esaki den un ley p'asina por 
defini e autoridadnan mas miho y p'asina por efectua screening 
y mara conclusionnan mas fuerte na nan. 


"Lamentablemente e discusion a draai rond di cu si un hende 
cu a uza droga den su bida, por bira minister of no. Mientras e 
discusion mester a enfoca riba corupcion y si Aruba kier hende 
corupto como minister si of no”, Prome Minister a bisa. 


Prome Minister a bisa cu su persona lo sigui traha cu e 
landsbesluit manera el abinta haciendo, tanten cue ta encarga. 


Mi a desea si cu e parlamento aki a aproba e ley y cu e maneho 
di esun cu bin despues di mi mas facil y sigura cu no lo tin 
casonan nobo di parhanan manera Ibis, Avestrus y Flamingo. 
Tanten e ley aki no bin, Gabinete Wever-Croes no por garantisa 
cu no tin un caso prikichi of pauwis na caminda. Mi ta sigur cu 
si no ta e Parlamento aki, ta e siguiente Parlamento ya cu 
futuro generacionnan ta kere den integridad di berdad y nan si 
lo mustra sin miedo y sin duda di ta contra corupcion." 


Diabierna 16 October 2020 


TE 
A9NLINE 





Prome Minister Evelyn Wever-Croes: 
Integridad ta un medio pa yega na un meta: 


APLICACION DI TRATADO CONTRA CORUPCION 
Y PA FORTIFICA NOS DEMOCRACIA 


Gabinete Wever-Croes desde principio di gobernacion a 
pone integridad como punto di prioridad di maneho. Durante 
e reunionnan den Parlamento na comienso di e siman aki, 
Prome Minister Evelyn Wever-Croes a elabora riba e 10 
pilarnan di integridad den maneho di Gabinete Wever-Croes y 
con esakinan lo keda ancra pa sigura integridad den gobierno 
y den politica. Integridad ta un medio pa yega na un meta y 
riba esaki Prome Minister a duna splicacionnan amplio na 
Parlamento. 


META TA PA E TRATADO DI NACIONNAN UNI CONTRA 
CORUPCION TA APLICABLE PA ARUBA: 

Un di e metanan ta pa yega na e tratado di Nacionnan 
Uni contra corupcion y pa e tratado aki por ta aplicabel na 
Aruba tambe. Esaki ta e pilar number 9 pa sigura integridad. 
Pa Aruba e tratado aki ta ractifica caba pero e no tin un 
'volledige medegelding'. Aruba mester tin e leynan menciona 
anteriormente “їп place' prome anto despues por aplica pa e 
tratado aki tin "volledige medegelding" tambe. Prome Minister 
Evelyn Wever-Croes a expresa su deseo pa e Parlamento 
aki completo por demostra cu integridad ta hopi importante 
pero si no ta esun aki, e siguiente Parlamento si lo demostra e 
importancia aki. 


"Mita sigur cu mayoria den nos comunidad ta comparti e deseo 
pa Aruba logra tur e metanan aki". 


COMMISSIE VERSTERKING DEMOCRATISC BESTEL: 

E di 10 pilar pa sigura integridad cu Prome Minister a elabora 
riba den e reunion publico den Parlamento e comienso di e 
siman aki ta e Commissie versterking democratisc bestel. 
Premier Wever-Croes a institui un comision di expertonan bou 
di Arie Swaen cu a reuni cu diferente instistunan halto di estado 
cu a bin cu proposicionnan pa cambia y regula e diferente 
regulacionnan rond e diferente institutonan aki di un forma 
Similar. Pa garantisa checks and balances di un pais mester 
fortifica institutonan halto di estado, ARA, RvA, y Parlamento. 
Esaki ta e 3 institutonan halto cu e comision ta trahando riba 
dje. 

E comision ta preparando e cambionan di ley. Nan ta trahando 
riba Ombudsman ya cu esaki tambe ta bay bira un instituto 
halto di estado. 


"Nos kier sincronisa e leynan di Institutonan mas tanto posibel, 
por ehempel miembronan por sinta un periodo di 7 aña y por 
wordo prolonga cu maximo un biaha mas. Ta den beneficio 
di pais Aruba pa semper tin sanger y ideanan nobo", Prome 





Minister a duna di conoce. 

Gabinete Wever-Croes a percura pa tur instituto tin nan 
miembronan completo pa nan por funciona sin problema, 
contrario na gobierno anterior cu tawata forsa institutonan di 
no tuma accion pasobra no tawata nombra nan miembronan. 


Investigacion di BOARUBAaserhaci prome cueleccionna 2017 
y a demostra cuanto corupcion tawata tin den e proyectonan 
di infrastructura di e gobierno anterior. Gobeirno anterior a 
traha pa na un forma artificial no publica e resultadonan di e 
raport. Esaki a wordo publica na momento cu Gabinete Wever- 
Croes a sinta y nombra e miembronan. Gobierno di Mike 
Eman a manipula e resultado di eleccion door di no nombra 
miembronan pa Algemene Rekenkamer pa obstaculisa cu e 
resultado di e raport di BO ARUBA wordo publica. 


"Goberna ta algo serio y como gobernante bo mester percura 
cu bo institutonan halto di estado por funciona. Mi a pidi 
Parlamento pa apunta e presidente pa Algemene Rekenkamer 
cual ta hopi importante. Gobierno a nombra e miembronan di 
SER segun e experticionan indica pa SER mes, y a empodera 
Parlamento tambe ya cu awor nan por pidi conseho di SER 
directamente. Durante gobierno anterior esaki no tawata 
posibel. Tur investigacion cu Parlamento tawata pidi mester a 
bay via gobierno. Di e manera aki Aruba por pone su checks 
and balances funciona. Y ta asina ta fortifica democracia den bo 
pais", Prome Minister Evelyn Wever-Croes a duna di conoce. 

Prome Minister Evelyn Wever-Croes: 





IN I EGR 








“Mi deseo ta pa laga nos pais mas fuerte y mas integro cu mi a 


haye pa nos ciudadanonan tin confiansa bek den nan Gobierno 





*Na fin di dia mi deseo ta pa laga nos pais mas fuerte y mas 
integro cu mi a haye den gobernacion, pa nos ciudadanonan 
tin confiansa bek den nan gobierno, y pa tur nos muchanan 
y hobennan tin oportunidadnan igual y no mester depende di 
un padrino den gobierno pa un tereno of un trabou", Prome 
Minister Evelyn Wever-Croes a expresa na final di su discurso 
den e reunion publico den Parlamento na cumienso di e siman 
aki. 


Prome Minister a indica cu e lucha di integridad no tawata uno 
facil. Ya desde mei 2014, Fraccion di MEP a publica e nota 
'Integriteit is het juiste doen, ook als niemand kijkt'. E di dos nota 
a ser publica na february 2015. Pues for di oposicion Fraccion 
di MEP a cuminsa cu e lucha aki. A cuminsa na inventarisa 
kico Aruba mester haci pa cana e caminda di integridad. A 
inventarisa tur e leynan cu mester bin na vigor pa Aruba por 
yama su mes un pais cu ta respeta su mes y cu ta haci lo 
corecto, hasta ora ningun hende ta mira. 


"Temporada cu mi tawata den oposicion, cada biaha mi a 
papia di e topico di integridad, sea na Aruba, Corsou, Sint 
Maarten of na Hulanda, oponentenan politico cu tabata tapa 
corupcion den gobierno, ta manera rabia manera loco. Nan 
a purba silencia mi di tur forma. Pero mi no a give up. Dicon? 
Pasobra mi ta wordo guia pa e pensamento cu e fundeshi pa 
un exito balansa ta honestidad, caracter, integridad, fe, amor 
y lealtad. Despues di 6 afia den e lucha di integridad, awe mi 
ta satisfecho di con leu e esaki a yega. Mirando bek atras mi 
ta realisa cu bringa pa integridad ta pan di cada dia di cada 
minister", Prome Minister a expresa. 


Gabinete Wever-Croes ta tuma accion pa para actonan cu no 
ta integro, y a empodera hefenan di departamento ya cu ta 
nan tin e responsabilidad den prome instante. Mirando atras 
por wak un BIA cu ta un sofio cu ta birando realidad, Ley di 
Integriteitskamer, Corporate Governance Code, Cambio di 
ley di Contabilidad, Ombudsman, National Integrity Scan, 
Financiamento pa partidonan politico, Empodera y fortifica 
institutonan halto di estado. 


"Tur esaki no tawata tey 3 afia pasa. Claro cu Aruba a wordo 
afecta pa Covid y pa e motibo aki Gabinete Wever-Croes no 
por a yega mas leu cu tur e proyectonan aki pero sigur ta 
satisfecho cu tur loke a logra te awor. Gabinete Wever-Croes 
ta luchando pa bin cu e ley nobo di destaho cu actualmente 
ta den ehecucion, pa finalisa institucion di Integriteitskamer, 
National Integrity Scan, cambio di constitucion pa incorpora 
Ombudsman y Screening pa ministernan. Si no ta e Parlamento 
aki, ta e siguiente cu si kier demostra cu hecho cu e ta contra 
pa hendenan corupto drenta den gobierno y logra cu e Tratado 
di Nacionnan Uni contra corupcion, pa esaki conta pa Aruba 
tambe den su totalidad. 


E meta final di tur e proyectonan aki ta pa cada ciudadano tin 
confiansa bek den su gobierno. Gabinete Wever-Croes no a 
yega asina leu di logra tur esaki, pero ta riba e bon caminda. 
Hendenan ta papia di dje y ta pone atencion. E caminda di 
bida ta duna integridad na esun cu ta uni su mes cu integridad. 
E caminda di bida ta duna fracaso na esun cu ta uni su mes 
cu fracaso", Prome Minister a bisa pa finalisa su discurso den 
Parlamento pa trata integridad. 


р 





Gabinete Wever-Croes 

Prome Minister Evelyn Wever-Croes: 


ER DI LOKAA N 















Diabierna mainta, Casique Macuarima School a hacire-apertura 
di e lokaalnan cu a kima dia 13 di januari ultimo. Manera ta 
conoci, e aña a habri cu e lamentabel noticia cu e scol aki 
a bira victima di vandalismo na unda cu varios klas a wordo 
kima. E team completo di Scol Basico Cacique Macuarima, 
mayornnan, docentenan y alumnonan a traha duro pa logra 
cosnan grandi pa nan scol. Y awe nan a demostra di ta fuerte 
un biaha mas y a logra cu awe e re-apertura aki a tuma luga y 
alumnonan di Casique Macuarima School por bay bek na nan 
klasnan. 


Pa e ocacion bunita aki, Meneer Richard a duna un bon bini 
na tur invitadonan presente den presencia di tur alumno y 
docentenan. E ceremonia a cuminsa cu Himno di Aruba y 
Himno di e scol. Pastor Jairo Maduro a haci un oracion y a 
bendiciona e lokalnan nobo. 





Prome Minister Evelyn Wever-Croes a duna di conoce cu pa 
Gobierno di Aruba un di e prioridadnan ta pa tur edificio escolar 
ta den bon estado ya cu esaki ta na unda nos hobennan ta 
wordo forma. Ademas pa e docentenan e edificionan aki ta 
manera nan di dos cas y pa e motibo aki e edificio mester ta 
uno bunita y agradabel pa nan por traha. Prome Minister ta 
sumamente satisfecho cu e resultado di e trabounan duro cu 
a bin ta eherciendo riba e lokaalnan na Cacique Macuarima. 
Awe e alumnonan tin e oportunidad di studia y e docentenan 
por traha den lokaalnan nobo y bunita. 








Premier Evelyn Wever-Croes a tuma e oportunidad tambe pa 
felicita tur e docentenan ,cabesante y ex cabesantenan pa cu 
e di 50 aniversario di Cacique Macuarima y ta gradici nan pa 
e gran trabou cu nan a bin ta eherciendo durante e 50 afianan 
aki cu formacion di nos hobennan. 


"Den bida hopi biaha hende no ta compronde pakiko cierto 
cosnan ta pasa, pero cu tempo ta realisa kico e proposito di 
e sucedido tawata. Den e caso di Cacique Macuarima hopi 
cosnan positivo a sali di e sucedido na januari. E sucedido aki a 
trece hopi cooperacion di mayornan pero tambe di comunidad 
di Aruba cu a sa di saca man mesora pa por yuda e scol drecha 
tur e dafionan haci. 





Pues ban recorda e cosnan bunita y haci di e aña aki uno 
exitoso y cu Dios bendiciona cada un di boso nan", Premier 
Evelyn Wever-Croes a termina bisando. 


Presente y a hiba palabra na e ocacion tawata Parlamentario 
Edgard Vrolijk, Minister di Enseñansa Rudy Lampe, Sra Baly, 
Directora di SKOA, Cabesante di scol, Rachelle Croes-Caster. 





MINISTER XIOMARA MADURO 

Minister Xiomara Maduro ta informa: 


DEZHI TA HACI CONTROL DI PRIJS 


DIARIA 








Minister Xiomara Maduro ta informa tocante e trabounan di 
control di prijs di Departamento di Asuntonan Economico, 
Comercio E industria (DEZHI). 


CONTROL DI PRIJS 

E mandatario ta splica cu e control ta wordo haci diariamente 
den supermercadonan pa cu prijsnan maximo di productonan 
di e Canasta Basico, observacion di prijs di e productonan no 
regula pa e Macuto di Compras y tambe pa e indicacion di 
prijs di productonan. Esaki ta inclui tambe e prijs di e extra 
productonan di necesidad cu a bin acerca temporalmente door 
di e COVID 19. E control di prijs ta wordo haci di dialuna pa 
diabierna pa e controladonan di DEZHI. 


INDICACION DI PRIJS 

E controladornan di Departamento di Asuntonan Economico 
tambe ta controla productonan den supermercado pa cu 
indicacion di prijs. Segun e mandatario tur negoshi ta obliga pa 
tin e indicacion di prijs pa producto of servicio cu ta na benta. 
Esaki mester ta claramente visibel y lesabel pa e consumidor. 
E prijs mester ta indica cu e simbolo di 'florin' y mester ta e prijs 
completo incluyendo e impuestonan. 

Incumplimento 

Den caso di incumplimento cu e prijs maximo stipula, e 
expertonan di DEZHI ta avisa e doño di supermercado pa 
haci e cambio. Den caso di iregularidad cu ta keda ripiti, e 


MENTE 


controladornan di DEZHI lo tuma pasonan necesario. E trabao 
di control ta regla di un manera cu tur supermercado na Aruba 
ta wordo controla por lo menos un biaha pa luna. 


MACUTO DI COMPRAS 

E mandatario ta sigui splica cu tur siman controladornan ta 
observa prijs pa un cantidad di alrededor di 25 producto liber, 
den 10 supermercado rond di nos isla. Tur siman ta varia e 
lista di productonan liber y di e supermercadonan. Ta compara 
prijs di diferente producto cu no ta di e Canasta Basico pa 
informa y conscientisa e consumidor. E Macuto di Compras ta 
wordo publica tur siman riba e website www.deaci.aw, pagina 
di facebook Departamento Asunto Economico y riba e App 
"Control di prijs'. 

APP CONTROL DI PRIJS 

DEZHI ta conscientisa e consumidor tambe pa medio di e 
APP “Control di Prijs'. E APP aki ta pa duna e consumidor 
un instrumento pa por controla e prijs di productonan den 
supermercado pa por haci su compras conscientemente. 
Ora cu tin un establecimento cu ta abusa cu e prijsnan, e 
consumidor por haci un denuncia riba e APP. 


Tur esnan cu ta desea mas informacion por bishita e website 
www.deaci.aw of pagina di facebook Departamento Asunto 
Economico. Si tin cualkier pregunta, keho of iregularidad por 
tuma contacto Departamento di Asuntonan Economico via 
email: info@deaci.aw of na telefoon 521 2400. 

DIRECTOR INTERINO DI CBS ARUBA TABATA 
GOBERNADOR PA UN AUDIENCIA 


Riba diahuebs 15 di october Gobernador di Aruba, Su a cuminsa e conteo na prome instante di forma digital. Casnan 
Excelencia Alfonso Boekhoudt, a ricibi director interino di CBS си no completa e cuestionario digital, despues lo ricibi bishita 
Aruba sefiora Desiree Helder pa un audiencia. na cas di ‘teller’ nan di CBS. 





Censo 2020, e conteo di población cu ta haci cada dies aña Por mira mas informacion tocante e conteo riba www. 
y cu a start гіра prome di october ultimo, tabata un di e topico сепѕиѕ2020.ам. 
nan di combersacion. Debi na e pandemia di corona e aña aki 








CENSO2020 UPDATE: CANTIDAD CONTA 


е °. 
HENDE HOMBER HENDE MUHER 


5444 6460 


MUCHAO-7. — 2405 
ADULTO 18-64: 7485 4.254 HOGAR a wordo conta! 
ADULTO S5+: — 194 4 


Falta pa conta + 


TOTAL 11904 
pna. 100100 SS 





Situacion te cu 15 october 2020. 




























Cu e 'Macuto di compras’ nos ta presenta prijs di algun producto popular den 
supermercadonan di Aruba. E observacion di prijsnan a tuma lugar durante 13 y 
Den comparacion di prijsnan no ta tene 
cuenta cu calidad di e productonan cu por varia entre supermercadonan. 

Nota: e prijs di mas barata pa cada producto ta accentua na color. 















THEN 
Supermarket/ Minimarket во Harmony Kong Morocho Sunny Super- Tur Calidad Ға Home 

















Wah (S.M. Hing SM. SM. food Dia S.M. Yang Best 
S.M. S.M. Plaza S.M. SM. SM. 
Producto Cont. S.Blanco O'Stad O'Stad O'Stad Noord Bubali T.Leend.S.Basora S.Cruz S.Bient 





Baby clams whole- Roland 10oz 518 525 520 465 495 529 5.41 509 499 520 





Ovsters-Roland Зо 648 775 765 735 700 779 760 746 7.25 865 
Carni mula- cu vet p/kilo 1116 17.50 999 1899 
Carni stoba-boneless p/kilo 15.86 20.90 1699 
Whole wheat instant-Brinta 698 650 ss [Mess 735 [705 5.99 
Froot loops-Kellogg's 1175 13.00 1125 1049 
Frosted flakes Kellogg's 12.89 1100 1269 1175 
Crackers, sodas-Dux bleki hero 959 925 915 899 945 
Crackers, saltines-Dux ,bleki cora 10.19 9.68 
(i Pasta, spaghetti-Carozzi, # 5 3.25 225 295 
Juice- Rica Aliter 333 3.50 3.50 350 ШШШ sso 328 325 3.50 
Cranberry juice -Ocean spray 1002. 3.50 3.49 3.35 
LJuice-Kool Aid 1802. 775 805 7.25 769 750 895 725 750 
Orange Juice-Tropicana-cooler section 5902. 13.25 12.75 13.19 | 899 9.50 
Orange Juice- Homemaker premium 5902. 9.03 8.98 900 895 915 898 вәә 950 
Raisins- Ligo брак 393 4.25 3.99 3.99 399 413 
Й Pineapple slices- Del Monte Bor 293 285 285 зоо 275 289 2.79 2.85 
Chuculati- M&M's, peanut pakigeel 1,7402 199 185 185 200 | 175 ШШШ 199 | 200 | 200 
Chuculati- Bounty 57g. 199 185 225 200 200 199 200 200 
Nuciwafer-Pirulin 92 gr. 4.95 2.99 





Mentos- Chewy 
Cough drops- Hall's 9pc. 
— — l-a 











MINISTER GLENBERT F. CROES 

Departamento di Progreso Laboral: 


DPL TA REINTRODUCI 
“ARBEIDSMARKTREGISTRATIE” CUMINSANDO 1 
NOVEMBER 2020 Y TA SUPLICA DUNADORNAN 
DI TRABOU PA HACI UZO DI E FORMULARIO DI 
ARBEIDSMARKTREGISTRATIE 2021 


Bou di Departamento Progreso Laboral mihor conoci como 
DPL ta resorta tres departamento manera: Arbeidsbemiddeling 
en Re-integratie (Jobcenter), Arbeidsmarktregistratie (AMR) y 
tambe Advies Toelating Arbeidsmarkt (Admision). 


E departamento di Arbeidsmarktregistratie (AMR) ta traha riba 
e demanda (lista di necesidad na personal) di dunadornan di 
trabou pa medio di e formulario di Arbeidsmarktregistratie. 

Cu esaki DPL ta traha riba proyeccion entre demanda y 
suministro laboral pa e promixo aña, esaki ta sumamente 
importante pa asina DPL por traha di antemano conhuntamente 
cu scolnan, institutonan di educacion y dunadornan di trabou 
pa asina por produci y ofrece suficiente trahadornan local. 


REKESITONAN 

DPL kier haci un suplica na dunadornan di trabou pa yena 
e formulario nobo di Arbeidsmarktregistratie mas specifico 
y completo posibel mirando cu semper tin e posibilidad pa 
e dunado di trabou haci adaptacionnan na caminda riba su 
lista di necesidad na personal. Cu adaptacionnan ta referi na 
por ehempel esnan cu ta depende di proyectonan di trabou 
cu ta exigi mas personal of personal specific, cu ta dificil pa 
anticipa. Semper tin e posibilidad pa haci cambionan riba e 
lista di necesidad entrega, pero si, na un forma realistico. 

Pa locual ta trata e rekisitonan exigi pa entrega un 
Arbeidsmarktregistratie, tur esaki ta poni riba e prome pagina 
di e formulario estilo “checklist”. E dunador di trabao mester 
cumpli cu tur e puntonan corespondiente na su sector laboral 
pa asina entrega e formulario y haya aprobacion. 





e ONE 











FORMULARIO NOBO 

Pa por facilita e tempo di su clientenan y mirando e protocol 
di COVID-19, DPL a pone e formulario aki disponibel tambe 
riba su Website: www.dpl.aw caminda cu un y tur por subi y 
download e formulario di AMR cu ta cuadra cu su necesidad 
mirando cu tin cuatro diferente sorto di formulario di AMR. 
Nan ta reparti den sectornan laboral manera Horeca, General, 
Limpiesa-Hardineria-Seguridad y Construccion. 


Pa por entrega e formulario di 2021 mester haci un cita online 
prome via nos email na: dpl.arbeidsmarktregistratie@aruba. 
gov.aw. Na momento cu haya un cita y entrega e formulario 
via email y si resulta cu tur informacion ta cuadra ta ricibi un 
“bewijs van indiening" digitalmente, por dura 10 dia di trabou 
of un tiki mas (durante e periodo aki DPL por haci un control 
na e compania pa mas informacion) prome cu esaki keda cla y 
entrega bek aproba na e cliente. 


o 

Crisis Team: 


CAMBIO DI MANEHO PA LOKE TA 
CANTAMENTO DEN MISA 


Crisis Team di Gobierno ta anuncia cu entrante mañan diasabra Tur misa y organisacionnan religioso cu ta canta durante nan 
October 17, 2020 ta permiti cantamento den misa basta ta servicio mester informa nan coro y esnan cu ta acudi na e 


cumpli cu condicionnan estricto. E condicionnan aki ta; misa di e condicionnan aki. Tanto e coro como esnan cu ta 
asisti na e servicio di misa cu kier canta mester cumpli cu e 
1) Mester usa tapaboca condicionnan stipula pa por canta. 


2) Mester tene distancia di 1,5 meter di otro persona. 


CAMBIO DI 
MANEHO DVID-19 


© wa 


POR CANTA DEN 


MISA 


CONDICIONNAN 


MESTER | МЕЅТЕВ TENE 
aD UZA DISTANCIA DI 
TAPABOCA | 1,5 METER 


руа Gobierno di 

MINISTER CHRIS ROMERO 


Tiradonan di pisca a hacientrega di un rapport riba "spearfishing" 
na Minister Chris Romero. Dicho rapport a keda compila pa 
un grupo cu experticio amplio riba e materia di piscamento 
cu harpun. E documento aki ta titula "Spearfishing is not a 
crime" cu subtitulo "Proposal from local spearfishermen for 
spearfishing and concern about our fishing practices and 
tradition". Den dicho documento, piscadonan di harpun local ta 
expresa nan deseo pa por practica e metodo antiguo aki, nan 
disponibilidad pa regulacion reasonable, y nan preocupacion 
pa un pensamento ambiental cu actualmente no ta tene 
consideracion di nan practica y necesidad. Piscadonan ta pidi 
pa regulacion na lugar di prohibicion. 


Durante un encuentro ameno serca Minister Chris Romero, e 
piscadonan a ricibi un resumen breve di e intentonan actual 
dí Gobierno pa yega na un solucion practico pa e asunto di 
piscamento cu harpun. 


Den Conseho di Minister a tuma decision, conforme peticion 
unanime di Parlamento dos siman pasa, pa adapta e leynan 
necesario y pone den marcha e proceso pa oficialisa esaki. Ta 
spera cu pronto lo por anuncia e detayenan di e maneho cu lo 


MINISTER DI TRANSPORTE, COMUNICACION Y SECTOR PRIMARIO 

drenta na vigor inmediatamente despues di su finalisacion y 
anuncio, como cu mayoria di consehonan tin hopi punto den 
comun y ta yegando hopi cerca di otro. 


E peticion di piscadonan ta uno cu ta expresa e importancia 
di involucra esnan cu ta traha den e veld y sa e materia. 
Piscadonan a propone puntonan pa un maneho cu condicion 
y hasta sancion, pa asina e regulacion por duna un balansa 
pasobra piscadonan tampoco kier un "free for all". Loke si ta 
keda un preocupacion hopi grandi ta e hecho cu tin intencion pa 
declara mas area como protehi, sin involucra esnan cu ta haci 
e trabou di piscamento cu harpun regularmente. Piscadonan 
ta di opinion cu nan tambe mester keda inclui den comisionnan 
cu ta formula conseho pa leynan pa loke ta e asunto aki. 


Presente pa haci entrega di e rapport tabata sr. Marvin Thiel 
y sr. Edward Dirksz, kendenan a presenta esaki den nomber 
di tur e piscadonan consulta y cu ta organisando nan mes 
mas cada biaha. Di parti di Gobierno tabata presente Minister 
Chris Romero, sra. Nathalie Maduro y sr. Byron Boekhoudt di 
Departamento di Agricultura, Cria y Pesca/Santa Rosa. 

DEPARTAMENTO DI AVIACION CIVIL ARUBA 
TA CO-ORGANISA DIALOGO Y WEBINAR 
“TOGETHER WE FLY FOR ABC” 


Aviacion, sin duda, ta di vital importancia pa e economia di 
nos isla. Ta p'esey Departmento di Aviacion Civil di Aruba, 
conhuntamente cu partnernan den Reino, ta co-organisando 
un dialogo den forma di un webinar riba dia 22 di oktober 2020, 
den cual un grupo di studiante di educacion avansa den Reino 
Hulandes por dialoga conhuntamente riba e pregunta “Con 
nos por organisa y mehora, na un manera innovativo, e futuro 
di nos aviacion na un forma sigur, eficiente y duradero pa nos 
medio ambiente?” 


E dialogo lo consisti di un webinar den cual algun experto y 
stakeholder importante (manera NACO, NLR) lo duna nan 
vision tocante aviacion duradero den nos region. Lo ta bay tin 
espacio pa preguntanan y feedback. Na final lo ta bay tin un 
“Challenge” pa studiantenan pa bin cu solucionnan creativo 
pa bulamento sostenibel. Nan por entrega un resumen di un 
businessplan pa cu esaki, y lo ta bay tin un premio di placa pa 
e ganado di e Challenge aki. 


Meta di esaki ta pa laga e generacion nobo cuminsa pensa 
riba e futuro di aviacion pero tambe pa uni forza y mehora 
coperacion den Reino Hulandes pa loke ta aviacion. 


E dialogo lo tuma luga via internet na Hulanda, Aruba, Corsou 
y Boneiro simultaneamente. Na Aruba e dialogo lo tuma luga 
den e sala di conferencia di Departamento di Aviacion Civil na 
unda lo ta bay tin un cantidad limita (pa mantene distanciamento 
social) di studiantenan di Universidad di Aruba (Facultad 
SISSTEM) y Colegio EPI (Unit Ciencia & Technologia), cu lo 
haya e oportunidad di participa activamente den e dialogo 
hunto cu un moderador. Studiantenan di Universidad di Aruba 
(Facultad SISSTEM) y Colegio EPI (Unit Ciencia & Technologia) 
cu ta interesa pa participa activamente por tuma contacto cu 
nan scol pa registra y pa haya mas informacion. 


VUELONAN CU ENERGIA ELECTRICO 

Recientemente Ministerio di Infrastructura di Hulanda alaga haci 
un estudio tocante bulamento cu energia electrico of hybrido. 
E estudio aki a mustra cu e islanan ABC tin e condicionnan 
ideal pa haci pruebanan cu bulamento cu energia alternativo. 
E islanan tin un bon localidad geografico y nan ta situa cerca di 
otro. Ademas tin hopi fuentenan di energia alternativo presente. 


MASTERPLAN 

A base di diferente estudionan efectua, Ministerio di 
Infrastructura di Hulanda a bay di acuerdo pa cuminsa crea 
un Materplan titula: "Innovatieproject Elektrische vliegen in de 
Cariben”. Pa por completa e Masterplan aki tin hopi trabou cu 











mester wordo desplega y hopi informacion cu mester adkeri, 
manera disponibilidad di avionnan, infrastructura, y gastonan 
envolvi. Na e momento cu e Masterplan keda cla, e lo inclui 
un trajecto pa realisa vuelonan entre e islanan ABC usando 
energia alternativo, for di e momento di certificacion te na e 
momento di implementacion. 


E resultadonan di e dialogo di dia 22 october 2020 lo wordo 
ига como input pa cu e Masterplan. E intencion ta pa mitar di 
anja 2021 e Masterplan keda completa. 


E pandemia di COVID-19 ta mustra e importancia di uni forza y 
traha en conhunto. E temponan cu nos ta aden tin hopi desafio 
pa e industria di aviacion y ta rekeri di solucionnan creativo. 
Cooperacion, compaticion y ampliacion di conocimiento ta 
crucial. 


E dialogo “Together we can fly for ABC” ta wordo realisa 
cu cooperacion di Ministerio di Infrastructura di Hulanda, 
conhuntamente cu partnernan den region, entre otro Directie 
Luchtvaart Aruba, Curacao Civil Aviation Authority, Dutch 
Caribbean Air Navigation, Kamer van Koophandel Bonaire y 
Link ERS Projectmanagement en Advies. 


Por sigui e webinar online na e siguiente link: https://facebook. 
com/flyforABC/ 





Informacion di Gobierno transparente! 

Arubahuis ta conseha futuro studiantenan for di Aruba: 


INFORMA BO MES Y TUMA ACCION NA 
TEMPO PA POR LOGRA HAYA VIVIENDA ORA 
DI BIN STUDIA NA HULANDA 


Tur aña Arubahuis ta informa riba e importancia pa futuro 
studiantenan cu kier bin studia na Hulanda pa tuma accion na 
tempo pa regla e asunto di vivienda. E studiante cu tin pensa 
di bay studia na Hulanda mester tene cuenta cu mester inscribi 
pa camber sigur un of dos aña di antemano, dependiendo e 
ciudad. Esaki ta e mensahe fuerte cu Minister Plenipotenciario 
Guillfred Besaril na e studiantenan. ‘Arubahuis ta keda 
enfatisa riba e importancia di regla vivienda na tempo mirando 
e scarsedad grandi cu tin den diferente ciudad. Mas tempran 
bo orienta y inscribi, mas grandi bo chensnan ta pa haya un 
lugar di biba ora cu bo bin studia na Hulanda. Arubahuis hunto 
cu e mentornan tin e tarea pa duna e informacion y conseho 
necesario con por yega na vivienda. Nos ta enfatisa cu e 
studiante mes ta keda responsabel pa haya y regla su vivienda 
na Hulanda,' segun minister Besaril. 


KICO TA E PASONAN CU BO MESTER TUMA: 


1. Orienta riba e opcionnan di vivienda cu tin na e ciudad(nan) 
I via di scol(nan) unda bo lo kier bai studia 

2. Tuma bon nota di e procedura, reglanan y deadlines di cada 
opcion 

3. Tuma accion y inscribi na e instancianan cu ta ofrece 
vivienda pa studiante. Ta consehabel pa inscribi na mas cu un 
instancia. 

4. Si bo no a scoge un ciudad ainda ta consehabel pa inscribi 
pa vivienda na mas cu un ciudad. 

5. Keda monitor bo inscripcion. E studiante ta responsabel pa 
keda controla su inscripcion y reac-ciona riba vivienda unabes 
ta asina leu. 


KICO TA E OPCIONNAN DI VIVIENDA PA STUDIANTE NA 
HULANDA? 


1.Acomodacion pa studiante via di "Woningcorporatie" 

Arubahuis ta conseha tur studiante for di Aruba pa semper 
inscribi na un “woningcorporatie” cu ta ofrece acomodacion 
pa studiante. Na cada ciudad tin un of mas woningcorporatie. 
Ehempelnan di esaki ta DUWO, SSH, SSH& y Stadswonen. 
Bo por inscribi facilmente online via di e varios websites. 
Mayoria ta pidi un suma chikito pa e inscipcion. Via di un 
woningcorporatie bo por bin na remarke pa un camber of studio 





" | 
cu ta pagabel y a base di un contract cuta confiabel. Pa cualifica 
pa un vivienda bo mester acumula tempo di inscripcion. Mas 
tempo bo tin inscribi, mas chens bo tin pa haya un vivienda. 
Awendia na mayoria ciudad bo mester ta un pormedio di dos 
aña inscribi na un woningcorporatie pa por bin na remarca pa 
vivienda. Tin algun woningcorporatie tin acomo-dacion y/of 
areglo special pa studiantenan di prome aña unda cu ta aplica 
otro regla y deadlines. Tambe tin corporaties cu ta aplica un 
areglo pre-ferencial pa studiantenan international. Informa bon 
riba e website di e woningcorporatie si tin un areglo special pa 
studiantenan di prome aña of si bo ta cualifica pa e areglo pa 
studiantenan inter-nacional. 


2.Acomodacion pa studiante via di scol 

Tin varios HBO y Universiteit na Hulanda cu ta ofrece vivienda 
pa studiantenan cu ta bin di afo. E facilidad aki ta specialmente 
pa studiantenan international y den mayoria caso e ta pa un 
temporada defini di 6 luna of 1 aña. E meta ta pa facilita e 
studiante nobo cu vivienda pa e prome periodo di estudio. Den 
caso cu un scol tin opcion di vivienda e informacion aki ta poni 
riba nan website bou di 'housing'of “accomodation”. Mayoria 
scol cu ta ofrece e opcion aki ta ofrece kamber of studio 
muebla. E ta hopi importante pa studiantenan cu ta considera 
e opcion aki pa tuma bon nota na tem-po di e reglanan y 
deadlines. Mester check cu e scol si como studiante di Aruba 
bo ta cualifica pa haya vivienda via di scol. Pa studiantenan di 
Aruba y Antias esaki ta depende di e maneho di e scol. 

Continuacion Arubahuis ta conseha futuro studiantenan .... 


3.Acomodacion 
“bemiddelingsbureau's” 

Otro opcion cu studiante y mayornan sa considera ta un 
makelaar of bemiddelingsbureau cu por intermedia pa haya 
un vivienda den e sector comercial. Arubahuis ta acentua cu 
makelaars y be-middelingsbureau's ta opera riba e mercado 
comercial y door di esaki e gastonan ta mas halto com-para 
cu e otro opcionnan menciona. Apart di e prijsnan mas halto 
un exigencia adicional ta cu mayoria ta exigi mayornan of 
un persona cu un entrada na Hulanda pa para garantia pa e 
studiante. E experencia cu makelaars ta varia hopi den cada 
regio y e ta dificil pa recomenda of duna referen-cia mirando 
cu nan ta keda instancianan comercial. Arubahuis tin contacto 
y experencia cu algun organisacion den algun regio pero 
Arubahuis no por para responsabel pa e servicio y condicion- 
nan. 


via di “makelaar” of 


4. Acomodacion via “particuliere aanbieder” 

Tin varios persona particulier cu ta ofrece acomodacion riba 
diferente websites y riba social media. Un ehempel popular 
di esaki ta Kamernet. Facebook tambe conoci pa tin diferente 
pagina (facebook groups) unda cu hende por ofrece vivienda 
na interesadonan. Aunke esaki ta un opcion real pa va-rios 
studiante e tin su risico door cu esaki no ta wordo regula of 
controla. Lastimamente tin varios hende den e mercado aki 
cu ta haci mal uzo di e situacion y ta estafa studiantenan for 
di exterior unda cu e studiante por perde hopi placa. Ta alerto, 
pidi conseho y controla tur cos prome cu firma of pasa placa. 


5.Acomodacion via di famia, conocir of amistad 

Tin varios studiante cu tin famia, conocir of amistadnan na 
Hulanda cu por ofrece vivienda sea temporal of pa tempo 
mas largo. E ta importante pa haci bon palabracion riba e 
condiccionan y pre-feribel pa tin tur cos riba papel pa evita 
problema den futuro. Un punto hopi importante ta pa verifi- 
ca cu e familiar of conocir si ta duna permiso pa inscribi na e 
adres na Gemeente. Sin e posibilidad di inscripcion na e adres 
bo no por establece bo mes oficialmente na Hulanda. 


Expectativanan y importancia di vivienda 

Ora di busca vivienda ta importante pa bo balansa bo 
expectativanan y pa bo tin e “mind-set” corec-to pa loke ta biba 
na Hulanda. Cuminsa simpel y chikito y zorg pa bo haal bo 
prome aña di estudio. E aña siguiente ya bo conoce Hulanda 
mas miho y bo por orienta pa algo otro teniendo cuenta cu bo 
budget. Mayoria studiante for di Aruba kier un studio cu tur 
facilidad pa nan mes pero mester realisa cu e tipo di studionan 
aki ta schaars y mas caro compara cu un kamber. Tene cuenta 





cu ora bo yega Hulanda bo mester por inscribi na un adres 
mesora. Sin vivienda bo no por inscribi na Gemeente y bo no por 
haya bo BSN-nummer. Pa ley bo mester ta inscribi na yegada 
na Hulanda den e Basis Registratie Persoonsgegevens (BRP) 
door cu bo a schrijf uit for di Aruba. Sin un adres na Hulanda y 
sin BSN-nummer tur resto di asunto cu bo tin cu regla promer 
cu aña escolar cuminsa ta keda pega. Por ehempel DUO, OV- 
studentenreisproduct, etc. 


INFORMACION DI CADA CIUDAD/REGIO 

Den transcurso di e simannan nos dilanti Arubahuis hunto cu e 
mentornan lo publica informacion specifico di vivienda di cada 
regio na Hulanda. E informacion lo wordo publica den medionan 
local y riba e Facebookpage @OnderwijszakenArubahuis. 
Tambe por haya tur e informacion bek riba e website di 
Departamento di Enseñansa di Aruba [www.ea.aw] riba e 
pagina special “Studia na Hulanda” [www.ea.aw/pages/studia- 
na-hulanda]. 


Minister Besaril di comienso di su funcion na Hulanda a mustra 
riba e importancia di un bon pre-paracion di nos studiantenan 
prome cu nan bin Hulanda. Minister Besaril: 'Nos a scoge 
pa dos biaha pa afia tene encuentronan informativo pa e 
studiantenan na Aruba. Na luna di november e informacion ta 
concentra riba e alumno cu ainda mester scoge un estudio. 
Akinan nos kier enfatisa e tipo di estudionan cu ta brinda 
oportunidad di trabou na Aruba. Na luna di juni nos informacion 
ta dirigi specificamente riba e studiante cu ta cla pa bin Hulanda 
pa sigui studia. Banda di esey nos a logra extende e team di 
mentor di cuater na ocho pa asina garantisa un mihor guia na 
e grupo di studiantenan den nan prome afia,' asina Minister 
Plenipotenciario Guillfred Besaril a bisa. Final-mente Minister 
Besaril y departamento di Enseñansa di Arubahuis ta desea 
tur futuro studiante hopi exito cu nan preparacion! 

DEPARTAMENTO DI SALUD PUBLICO TA 
MAS SERCA DI COMUNIDAD 


Pasa busca bo vacuna contra Influenza 

Campaña anual di vacunacion contra Influenza ta bay cuminsa 
y Departamento di Salud Publico ta haci un yamada na e grupo 
di risico pa pasa busca nan vacuna completamente gratis na 
un di e localidadnan cu mas ta combiniente. 


Bou di grupo di riesgo nos ta referi na personanan cu ta na 
risico pa desaroya complicacionan grave manera bronkitis y 
pulmonia pa motibo di griep. E personanan aki ta hende grandi 
riba 60 aña, mucha bou di 2 aña, personanan cu ta sufri di 
malesanan cronico of malesa di nan sistema respiratorio. 
Tambe personanan obeso, na estado of cu tin un sistema 
inmunologico abou door di malesanan manera cancer y HIV. 


Aki bou ta sigui un lista di e diferente dia y localidadnan unda 
nos enfermeronan lo bay ta aplicando e vacuna di influenza. 


* Diahuebs dia 22 y 29 di oktober na Centro Playa Pabou 
entre 9or y 120r di mainta 

* Diabierna dia 23 y 30 di oktober na Centro Curazon Santa 
Cruz 

entre 9or y 120r di mainta 

* Diamars dia 27 di oktober y 3 di November na Centro di Bario 
Noord 

entre 9or y 120r di mainta 

* Dialuna 2 y 9 di November na Centro di Bario Brazil 

entre 9or y 120r di mainta 


Na e localidadnan aki lo vacuna personanan cuta cay bou di 
e grupo di riesgo. E personanan aki mester presenta cu nan 
recept di doctor di cas y nan carnet di AZV. Adultonan mayor 
di 60 afia mester presenta solamente cu nan carnet di AZV 
valido. 






Es cu no ta cay bou grupo di risico pero kier cumpra e vacuna, 
esaki NO ta posible na e postnan menciona ariba, pero si na 
seccion di Malesanan Infeccioso. Es cu kier cumpra vacuna 
mester haci un cita online via www.dvg.aw . Riba e website lo 
encontra un link pa por traha un cita pa campaña di vacunacion 
contra influenza. 


Pa esnan cu enberdad no por traha e cita online por haci esaki 
tambe telefonicamenta via 5224239 of 522424 nos ta informa 
si cu nos lineanan ta basta ocupa relaciona cu e maneho di e 
crisis di covid-19. E vacuna tin un costo di fl 20,- cu por wordo 
paga unicamente electronico (swip) no ta permiti placa cash. 

Departamento di Salud Publico: 


UPDATE 16 DI OCTOBER 2020 


Departamento di Salud Publico ta informa cu awe tin 13 caso nobo di covid registra. Segun e tabel por tuma nota di 
solamente 4. Esaki pa motibo cu a haci un limpiesa di e data y a saca afo 9 caso positivo di personanan cu a her-test 
sea pa motibo medico of relaciona cu labor (positivity rate bou residente 12%) tambe 37 persona mas a recupera, 
casonan activo a baha cu 33 y ta awe na 310, total di testnan haci ta 243, testnan haci bou di residentenan na 
laboratorio di hospital ta 99. E total di casonan di fayecimento relaciona na Covid-19 ta na 32. 


Hospital ta informa cu tin un total di 7 persona interna di cual 1 ta den cuido intensivo y 6 ta isola riba piso general. 
Pa nos sigui controla e pandemia di Covid-19 ta importante pa comunidad ta alerto y na prome indicacion di sintoma 
tuma contacto cu dokter di cas pa por haci un test. Door di isola e casonan positivo nos por controla e virus y stop e 


di sigui plama. 


Ban sigui cuida, Aruba ta conta cubo pa sigui maneha y controla e virus di Covid-19. 


CORONAVIRUS 


COVID-19 
ARUBA 


TOTAL. MESE no RESIDENTE 


4 4 0 
299 11 











сонан новој 


ACTIVO 














[GEN з 3898 49 
POSITIVO 4289 4229 60 
TETTE 31638 - - 
GETEST 35927 - = 
GETEST NA AIRPORT | 16397 - - 
MORTO 32 32 0 

E MOMENTONAN MAS IMPORTANTE 
TA CU FAMIA 


Gabinete Wever-Croes 





